મેષ : સપ્તાહની શરૂઆતે કોઈપણ કારણથી મુસાફરીનો પ્રસંગ બનશે જે લાભદાયી રહેશે. વ્યાપાર અને ભાગીદારીમાં લાભદાયક તબક્કો રહેશે. ઘરમાં પરિવાર સાથે હળીમળીને સમય આનંદદાયક પસાર થશે. આપની વારસાગત મિલકતની બાબત માટે આપ વ્યસ્ત રહેશો. આપની ધીરજ આપને માટે ઘણી ફાયદાકારક રહેશે. તા. 29 અને 30 દરમિયાન સ્વાસ્થ્યની કાળજી રાખવી જરૂરી છે અન્યથા આપના કાર્યોમાં અંતરાય આવી શકે છે. સાવધાનીથી આ તબક્કો પસાર કરવો. બહાર ફરવા જવાનું થાય તો પાણી, જળાશય, નદીથી દૂર રહેવું. આપના બનતા કાર્યો અટકી શકે છે તેમજ ધનહાનિ થઇ શકે છે. આપ બીજાની આલોચનામાં વ્યસ્ત રહેશો જેનાથી આપની પ્રતિષ્ઠાને નુકસાન થઇ શકે છે. તા. 31-05 અને તા. 01-06 તથા તા. 02-06 દરમિયાન આપની સુઝબુઝથી આપનું કાર્ય પતાવવાનું રહેશે. આપના ભરોસા અને આત્મવિશ્વાસના કારણે મોટાભાગની મુશ્કેલી ઉકેલી શકાશે. તમે હાલમાં કોઈ ધાર્મિક કાર્ય કરો, પૂજા પાઠમાં ભાગ લો, સત્સંગમાં જાવ તેવી સંભાવના પણ રહે. ઘરમાં મહેમાનોનું આગમન થશે. જુના પરિચિતોને મળવાનું પણ થઇ શકે છે. આર્થિક બાબત તેમજ સંતાનની બાબતે ખુબજ ધ્યાન રાખવાની જરુર છે.